Arvamusfestival tuleb! Festivali äpi abil saab igaüks kokku panna enda festivali kava. Et arutelude valik võtab ka aktiivsemal kodanikul silmad kirjuks, tegime osa tööd ära ja valisime välja maailmale olulisimad arutelud.
Eraldi mainimist ei vaja super-teemaala Eesti maailmas, suurepärane kultuuriprogramm (Tantsulaager!) ning laupäevaõhune peaministrite debatt, need võib juba praegu enda kavasse tõsta.
Kuidas enda meeli reedel teritada?
13:00 Debatt: sidusus – kuidas erinevus mahuks samasse ühiskonda? ERRi laval toimub väitluslik arutelu sidususest Eestis. Usume, et üles tuleb ka pagulaste integreerimine, vähemuste ja inimõiguste kaitse.
14:30 Uued alternatiivid pangateenustele: mõju tänastele pangateenustele ja traditsioonilisele pangandussektorile 5a, 10a, 25a perspektiivis. Vunki innovatsioonialal vaadatakse viimaseid pangandustrende. Et maksud ja erarahandus on ka arengukoostöös olulisem kui arengukoostöö raha ise, maksab jagamismajandusele ja traditsioonilise pangandusmaailma surma peale põhjalikult kaasa mõelda.
15:00 Kas Eesti energiasektor on uueks kliimapoliitikaks valmis? Kliimamuutuste alal vaatavad ELFi Silvia Lotmanile energiapoliitika osas otsa Eesti energiasektori tipud. Eestilgi on kohustus tegeleda aktiivsemalt maailmale sõbralikumate jätkusuutlike arengu eesmärkidega, kuigi seda energiapoliitikast eriti välja ei paista.
15:00 Toiduraiskamise “parim enne” on läbi. Kuidas edasi? Maailmas nälja kaotamiseks pole vaja rohkem toitu, vaid paremat valitsemist. Roheliste erakonna peetakse toidu säästmise plaani.
17:00 Kuidas saaks Eesti olla keskkonnasõbralike innovatsioonide alal maailmas silmapaistvam? On tõenäoliselt vaid aja küsimus, kui keskkonnasõbralikkus veel rohkem hinda läheb. Arutelu VUNK innovatsioonialal uurib, et mida saaksid eestlased valdkondliku hüppe jaoks ette võtta.
18:00 Vastutustundlik ettevõtlus – a keda huvitab? Ettevõtlusalal küsitakse, et kes vastutab vastutustundlikuma tarbimise edendamise eest Eestis. Me ka tahaks teada.
Häid mõtteid täis laupäev
Lisaks Eesti maailmas teemaalale
10:00 Venemaa – kas vaenlane Euroopa idapiiri taga või siiski võimalik koostööpartner? Festivaliklubis arutavad Eesti europarlamentäärid selle üle, mida hakata pihta Venemaaga.
12:00 Interneti aktivism – kas klikk muudab maailma? Vabakonna kasvulaval loetakse klikke maailma parandamiseks. Kas kliktivism toimib?
13:00 Tõe- ja lepitusprotsess: võimalus kuulata ja olla kuuldud, leida minevikus rahu ja alust ühise tuleviku jaoks. Lemmikarutelu! Kangeid konflikte läbi elanud ühiskonnad, näiteks Ruandas ja Lõuna-Aafrikas, on sageli lepitust leidnud hoopis teistsuguste ühiskondlike protsesside kaudu. Arutelus võetakse lahti tõe- ja lepitusprotsessi loogika ja mõeldakse ka lepitusele Eestis.
14:30 Mis oleks, kui teeksime Eestist täiusliku ökoriigi? Ökoriigi alal räägitakse Eesti kui ökoriigi saamisest ja tulevikust. Ehk tehakse plaan valmis?
14:30 Kas sotsiaalne ettevõtlus saab olla edukas ettevõtlus? Maailma päästmine ja kasum Vabakonna kasvulaval—kas käivad kokku ja mis rolli majanduses mängivad?
15:30 Sotsiaalne vastutus for dummies. Linnateatri alal vaadatakse otsa kunstnike rollile ühiskondlike eesmärkide promomisel. Kuidas leida veel mõni Henrik Kalmet—sellele mõeldaksegi.
15:30 Loomade õigused inimkeskses ühiskonnas. Väärtuste alal räägitakse loomadega arvestamisest. Maailma heaolu perspektiivist oleks näiteks liha söömisest loobumine üks parimaid otsuseid, mida inimene ette võtta saab. Kuidas veel loomi aidata?
17:30 Kust läheb aitamise piir? Heaolualal arutletakse selle üle, miks ja kuidas inimesed oma probleemidest üle saavad ja ei saa.
Arvamusfestival toimub sel aastal 14. – 15. augustil Paides. Festival on inspireerivate ideede, huvitavate mõtete ja uute algatuste kohtumispaik.
14.02.2018
Esmaspäeva õhtul käisin Ringvaate saates rääkimas sõbrapäeva kampaaniast “Ma ei osta roosat prügi!“. Intervjuu oli väga meeleolukas ja kirglik, aga saates ei jäänud väga palju aega selgitada, miks me seda kampaaniat üldse teeme 🙂 Mõeldes sõbrale…Loe lisaks
13.02.2018
Homme tähistatakse üle maaima sõbrapäeva ja ka Eesti poed on muutunud silmnähtavalt roosaks. Arengukoostöö Ümarlaud kutsub üles säästma keskkonda ning roosa plastiku või muu nänni asemel kinkima elamusi. Ainuüksi USAs ostetakse sõbrapäevaks 36 miljonit südamekujulist…Loe lisaks
6.02.2018
Saame vabariigi sünnipäevakuul uhkusega hõisata, et AKÜs ei ole kunagi olnud tööl nii palju inimesi kui täna. Jätkame suuremate jõududega tööd selle nimel, et planeet ei saaks Eesti 200. sünnipäevaks otsa ning saja aasta pärast…Loe lisaks
5.02.2018
Ootame Läänemaa aktiivseid ja oma kogukonna heaolule mõtlevaid inimesi 20. veebruaril Haapsallu, et koos mõelda, mis on maailma kestlik areng ning kuidas see igaüht meist puudutab. Kuidas teha nii, et ka tulevastele põlvedel oleks Läänemaal…Loe lisaks